http___mammadellamore.it_messaggi_20croato_202012.htm_1.xml
1.1 2.1 3.1 4.1 4.2 5.1 5.2 5.3 6.1 6.2 7.1 7.2
JANUARY SUNDAY 22ND JANUARY 2012 DURING THE PRAYER OF THE 4TH SUNDAY OF THE MONTH IN HER OASIS OF PARATICO (BRESCIA) My dear and beloved children, I have prayed with you, I pray with and I will always pray with you in this place. I invite you, beloved children, to pray with your heart, I invite you to love and charity among you. Children, live prayer and love it, and prayer will transform your heart in a never ending praise to God. Only if you pray with your heart, you will be able to comprehend the urgency that it is time to return to God. Be yourselves, my children, examples and witnesses for your bothers who are far from the faith. I bless you in the name of God who is Father, in the name of God who is Son, in the name of God who is the Spirit of Love. Amen. Thank you for your presence and prayer. Good bye my children.
1.1 2.1 3.1 4.1 4.2 5.1 5.2 6.1 7.1 8.1 8.2 8.3 8.4 8.5 8.6 8.7 8.8 8.9 9.1 10.1 10.2 11.1 11.2 12.1 13.1 13.2 13.3 13.4 13.5 13.6 13.7 13.8 13.9 14.1 14.2 14.3 14.4 14.5 15.1 15.2 16.1 17.1 17.2 17.3 18.1 19.1 20.1 21.1 21.2 21.3 21.4 21.5 21.6 22.1 22.2 23.1 23.2 23.3 23.4 24.1 24.2 24.3 24.4 25.1 26.1 26.2 27.1 28.1 29.1 30.1 30.2 31.1 31.2 31.3 31.4 31.5 31.6 31.7 31.8 31.9 31.10 31.11 32.1 32.2 32.3 33.1 34.1 34.2 35.1 36.1 36.2 37.1 37.2 37.3 37.4 38.1 39.1 40.1 40.2 40.3 40.4 41.1 41.2 42.1 43.1 44.1 45.1 45.2 45.3 46.1 46.2 46.3 47.1 47.2 47.3 48.1 48.2 49.1 49.2 49.3 50.1 50.2 50.3 51.1 52.1 52.2 53.1 54.1 55.1 55.2 55.3 55.4 55.5 55.6 55.7 56.1 57.1 57.2 57.3 57.4 57.5 57.6 57.7 58.1 59.1 59.2 60.1 61.1 62.1 63.1 63.2 63.3 64.1 64.2 64.3 64.4 64.5 64.6 64.7 64.8 65.1 65.2 66.1 66.2 67.1 68.1 69.1 70.1 71.1 71.2 71.3 72.1 72.2 73.1 73.2 74.1 75.1 76.1 77.1 77.2 78.1 78.2 79.1 80.1 80.2 80.3 81.1 81.2 82.1 82.2 83.1 83.2 83.3 84.1 84.2 85.1 86.1 87.1 88.1 88.2 88.3 89.1 90.1 91.1 91.2 92.1 92.2 92.3 93.1 93.2 93.3 93.4 94.1 94.2 94.3 95.1 96.1 97.1 97.2 97.3 97.4 97.5 97.6 98.1 98.2 99.1 99.2 100.1 101.1 101.2 101.3 101.4 102.1 102.2 102.3 103.1 103.2 103.3 104.1 104.2 104.3 104.4 105.1 105.2 106.1 107.1 108.1 109.1 110.1 111.1 112.1 113.1 114.1 115.1 116.1 117.1 118.1 119.1 119.2 119.3 119.4 119.5 120.1 120.2 120.3 121.1 121.2 121.3 122.1 123.1 123.2 123.3 124.1 125.1 125.2 126.1 127.1 128.1 129.1 130.1 130.2 131.1 131.2 132.1 132.2 133.1 133.2 133.3 134.1 134.2 135.1 135.2 135.3 136.1 137.1 137.2 138.1 139.1 140.1 140.2 141.1 141.2 142.1 143.1 143.2 143.3 144.1 144.2 145.1 146.1 146.2 147.1 147.2 147.3 147.4 147.5 148.1 149.1 149.2 150.1 150.2 151.1 152.1 153.1 153.2 153.3 153.4 154.1 154.2 155.1 155.2 156.1 156.2 156.3 156.4 157.1 157.2 157.3 157.4 158.1 159.1 160.1 161.1 162.1
SIJEČANJ - VELJAČA - OŽUJAK - TRAVANJ - SVIBANJ - LIPANJ - SRPANJ - KOLOVOZ - RUJAN - LISTOPAD - STUDENI - PROSINAC SIJEČANJ NEDJELJA 22. SIJEČNJA 2012. TIJEKOM MOLITVE 4. NEDJELJE U MJESECU U NJEZINOJ OAZI U PARATICU (BRESCIA) Dječice moja draga i ljubljena, molila sam s vama danas, molim s vama i uvijek ću s vama moliti na ovome mjestu. Pozivam vas, draga djeco, na molitvu od srca, pozivam vas na ljubav i na milosrđe među vama. Djeco, živite molitvu i volite je. Molitva pretvara vaš život u neprestano veličanje Bogu. Samo ako molite sa srcem, moći ćete razumjeti hitnju jer došlo je vrijeme da se vratite Bogu. Djeco moja, budite vi sami primjer i svjedočanstvo svojoj braći koja su se udaljila od Boga i vjere. Od srca vas blagoslivljam u ime Boga koji je Otac, Boga koji je Sin, Boga koji je Duh Ljubavi. Amen. Hvala vam na vašoj prisutnosti i molitvi. Bog, djeco moja. VELJAČA NEDJELJA 26. VELJAČE 2012. TIJEKOM MOLITVE 4. NEDJELJE U MJESECU U NJEZINOJ OAZI U PARATICU (BRESCIA) Dječice moja draga i ljubljena, u ovo doba milosti usrdno vas pozivam na tišinu i molitvu od srca. Djeco moja, tišina u vama najbolje će vam pomoći da razumijete riječi Duha, a tišina oko vas pomoći će vam u miru i ljubavi prema pravom svjetlu koje je u Bogu. Djeco moja, tišina i molitva omogućit će vam da uđete u razgovor s Ocem i da živite u Njegovoj milosti. Od srca vas blagoslivljam i pozivam na molitvu, na post i na milosrđe kako biste rasli na putu vjere. Danas na poseban način blagoslivljam ovdje prisutnog pastira (*) i s njim duše koje mu je Gospodin povjerio. Blagoslivljam djelo koje ste posvetili mojem Bezgrješnom Srcu. Pratim ga s mnogo ljubavi i pozivam da uvijek radite u korist posljednjih i najpotrebitijih. Djeco moja, Sotona je uvijek spreman da sa svojim lukavim planovima destabilizira mir i ljubav koji rastu u vašim srcima, ali brani vas najmoćnije oružje svete krunice. Djeco moja, molite, molite, molite! Blagoslivljam vas u ime Boga koji je Otac, u ime Boga koji je Sin, u ime Boga koji je Duh Ljubavi. Amen. Sve vas primam u svoje srce i pozivam vas da cvatete u veličanju i svjedočenju. Mir vašim srcima. Bog, djeco moja. (*) Gospa se na ovom dijelu poruke obraća afričkom biskupu prisutnom na molitvi i svoju ljubav i svoju blizinu povjerava projektu bolnice koja se gradi u Gabonu. To je djelo svečano posvećeno Njoj prošlog mjeseca studenoga 2011. i trenutačno se razvija u korist najsiromašnijih među siromašnima. OŽUJAK NEDJELJA 25. OŽUJKA 2012. - 18. godišnjica ukazanja NA KRAJU PROCESIJE U ČAST MAJKE LJUBAVI U NJEZINOJ OAZI U PARATICU (BRESCIA) Dječice moja draga i ljubljena, radujem se što vas danas nalazim okupljene u tolikom broju na ovom brdu milosti i obraćenja. Djeco moja, ukazujem se na ovom mjestu kako bih vas sve dovela k Bogu, i stoga vas ponovno usrdno pozivam na molitvu i obraćenje srca. Ljubljena djeco, posvetite se mojem Srcu i posve se povjerite meni. Samo ako mi se posve prepustite, moći ću uzeti vaš život u svoje ruke i odnijeti vas do Božanskog Srca Isusova. Djeco moja, volite Isusa cijelim svojim srcem i cijelim svojim bićem. Ako mi se prepustite, poučit ću vas ljubavi prema Bogu i prema braći. Odavna na ovome mjestu pozivam svu svoju djecu da se vrate Bogu, ali svijet koji vas okružuje sve više živi u otpadništvu i u neprestanim patnjama koje izaziva zlo. Djeco moja, danas vas sve primam pod svoj plašt, štitim vas i blagoslivljam. Molite, djeco, uvijek molite s vjerom i ljubavlju. Slušam vaše molitve i prenosim ih Presvetom Trojstvu. Danas vas od srca blagoslivljam u ime Boga koji je Otac, u ime Boga koji je Sin, u ime Boga koji je Duh Ljubavi. Amen. Raskriljujem svoj plašt nad svima vama, raskriljujem ga nad vašim obiteljima i vašim bolesnima, raskriljujem ga nad ovom zajednicom i uranjam vas u Božje svjetlo. Hvala vam što ste se s vjerom odazvali mojem pozivu. Ostajem s vama i ljubim vas svakog ponaosob. Bog, djeco moja. TRAVANJ NEDJELJA 22. TRAVNJA 2012. NA KRAJU PROCESIJE U ČAST MAJKE LJUBAVI U NJEZINOJ OAZI U PARATICU (BRESCIA) Dječice moja draga i ljubljena, u posljednjim pozivima poticala sam vas na molitvu. Da, dječice, da volite molitvu, da živite molitvu. Uporno sam vas poticala i na milosrđe, na ljubav, na tišinu u vama i oko vas, na post, na žrtvu i na živo svjedočanstvo. Voljena djeco, vidim da moji pozivi često ostaju bez odaziva, a moje molbe na obraćenje i poziv na svjedočenje neostvareni. Danas vas također više nego ikada pozivam da se ne bojite svjedočiti moju prisutnost među vama. Moja prisutnost među vama poziv je svijetu da se vrati Bogu. Djeco moja, samo ako mi se prepustite, ako se čitavi posvetite meni, primit ću vas s ljubavlju u svoje ruke i poučit ću vas pravoj ljubavi prema Bogu i prema braći. Djeco, od srca vas blagoslivljam i pozivam vas da svjedočite o mojoj prisutnosti na ovom mjestu. Pozivam vas i da posvuda pronosite moje riječi i moj blagoslov. Blagoslivljam vas u ime Boga koji je Otac, u ime Boga koji je Sin, u ime Boga koji je Duh Ljubavi. Amen. Milujem vas i ljubim. Bog, djeco moja. Gospa se ukazala svojem oruđu u 15.55 sati na kraju procesije i tijekom molitve na brdu ukazanja u Paraticu. Ukazanje je trajalo šest minuta. Marco nam je prenio da je Marija tijekom ukazanja bila nasmiješena i da je nosila svoju tradicionalnu odjeću boje zlata. SVIBANJ NEDJELJA 13. SVIBNJA 2012. U NJEZINOJ OAZI U PARATICU (BRESCIA) Dječice moja mila i ljubljena, zahvaljujem vam što ste ovdje i zahvaljujem vam na vašim molitvama. Djeco, molila sam s vama i ostajem s vama u molitvi... Prilikom svojega ukazanja u Fatimi, prije mnogo godina vašega vremena, zatražila sam da se molite i kajete kako biste okajali previše uvrjeda koje se nanose Bogu. I danas, nakon mnogo vremena, želim da patnju koju Bog dopušta u ovim vremenima ponudite kao zadovoljštinu za grijehe koji Ga vrijeđaju. Djeco moja, molite se i molite sa mnom za obraćenje grješnika. Velik broj ljudi danas živi kao da Bog ne postoji i mnogi više ne vole svoj život niti živote svojih bližnjih. Djeco moja, malo je odaziva na moje pozive, i danas kao i onda, ali ponavljam vam, djeco: pokajanje, molitva i živo svjedočanstvo. Djeco moja, često molite Svetu Krunicu, molitvu koju Presveto Trojstvo toliko voli i rado sluša, sjetite se da se spas duša u ovome trenutku odvija preko prave molitve i posvećenja mojemu Bezgrješnome Srcu. Blagoslivljam vas u ime Boga koji je Otac, u ime Boga koji je Sin, u ime Boga koji je Duh Ljubavi. Amen. Sve vas privijam na svoje srce i ljubim. Bog, djeco moja. NEDJELJA 27. SVIBNJA 2012. NA KRAJU PROCESIJE U ČAST MAJKE LJUBAVI U NJEZINOJ OAZI U PARATICU (BRESCIA) Dječice moja mila i ljubljena, zahvaljujem vam što ste ovdje i zahvaljujem vam na vašim molitvama. Djeco moja, često me u svojim molitvama pitate kamo ide svijet i kamo idu ljudi. Danas vas pitam, djeco moja, kamo je usmjereno vaše srce i koji su vam najveći interesi. Svijet je udaljen od Boga, ali i vaša su srca daleko od Boga jer ih privlači svijet, njegova pravila i njegovo pomodarstvo. Djeco moja, u suzama koje izlaze iz mojih očiju od srca vam vičem da se VRATITE BOGU! Djeco moja, okrenite svoja srca Bogu, uhvatite se za Njega i za Njegovu riječ, ispunite tako Njegovu volju. Ljubljena djeco moja, molite i zazivajte sa mnom silazak Duha Svetoga, neka Duh Božji siđe i obnovi cijeli svijet. Molite s vjerom i molite Duha Svetoga da vas ponovno obdari svojim darovima. Molite, molite, molite kako bi darovi Duha Svetoga donijeli svoje posebne plodove. Danas blagoslivljam oaze koje ste osnovali i posvetili mojemu Srcu i usrdno vas pozivam da s vjerom i ljubavlju djelujete na dobro svoje braće. Uz vas sam i pratim vaše milosrđe. Blagoslivljam sve obitelji na svijetu, a posebno one koje će za nekoliko dana biti uz Papu i koje će se posvetiti Božanskom Srcu Isusovu. Sve blagoslivljam u ime Boga koji je Otac, u ime Boga koji je Sin, u ime Boga koji je Duh Ljubavi. Amen. Hvala, djeco! Pratim vas... Bog, djeco moja. LIPANJ SUBOTA 16. LIPNJA 2012. TIJEKOM MOLITVE NA BRDU UKAZANJA U NJEZINOJ OAZI U PARATICU (BRESCIA) Dječice moja draga i ljubljena, radujem se što vas nalazim ovdje u molitvi. Hvala, djeco što ste ovdje. Djeco, Božansko Srce Isusovo neizmjerno vas ljubi! Moje Bezgrješno Srce ljubi sve vas! Naša Srca ljube čitav svijet i žele da se svako biće spasi. Naša Srca ljube sve, ljube čak i one koji su daleko od Boga i vjere, naša Srca ljube čak i one koji žive u blatu i grijehu, ljube čak i one koji ne znaju ni koliko je velika naša ljubav za njih. Svjedočite o tome i kažite to svima, djeco moja, Bog vas ljubi i želi da se spasite! Svi ljubimo i svi blagoslivljamo (…privatni dio poruke rezerviran za vidioca). Blagoslivljam vas i sve vas primam u svoje Srce. Raskriljujem svoje ruke nad vama i sve vas primam pod svoj plašt, blagoslivljam vas u ime Boga koji je Otac, u ime Boga koji je Sin, u ime Boga koji je Duh Ljubavi. Amen. Dječice draga, našem ljubljenom Isusu kažimo kao pozdrav: Isuse, ljubim Te! Isuse, ljubim Te! Isuse, ljubim Te! Grlim vas... Bog, djeco moja. NEDJELJA 24. LIPNJA 2012. NA KRAJU PROCESIJE U ČAST MAJKE LJUBAVI U NJEZINOJ OAZI U PARATICU (BRESCIA) Dječice moja draga i ljubljena, danas sam molila s vama i išla sam s vama prema ovom brdu. Djeco, sjetite se da je ovo blagoslovljeni kutak na zemlji i da će se ovdje jednoga dana dogoditi što sam vam obećala. Uvijek molite s vjerom! Djeco moja, svoj pogled, svoje srce, svoj um, cijelo svoje biće okrenite Božanskom Srcu Isusovu. Djeco moja, nikada nemojte zaboraviti da me Isus šalje među vas. Djeco moja, Isus vas neizmjerno ljubi! Isus vas blagoslivlja! Isus vas sluša! Isus vas grli svakoga ponaosob! Dolazim među vas jer Isus želi da vam od srca ponavljam da se vratite Bogu, da se vratite molitvi i da se vratite pravoj vjeri. Djeco moja, nisam došla utrti novi put nego sam samo došla vratiti vas na put koji je Isus utro i koji vodi k Njemu, koji vodi k Bogu. Djeco moja, ne bojte se znakova vremena, ne bojte se pred zatvorenim i zbunjenim srcima, molite. Djeco, molite, prikazujte žrtvu i ljubite. Od srca vas sve blagoslivljam, blagoslivljam fotografije koje ste ponijeli sa sobom i s vama blagoslivljam sve koji su sada u vašim mislima, u vašem sjećanju. Ovom prilikom blagoslivljam sve nabožne predmete koje ste ponijeli sa sobom, vaše krunice, vaša raspela. Danas posebno blagoslivljam kip Presvetog Srca Isusova koji će biti postavljen u moju Oazu (*). Djeco, kada podignete pogled prema Njemu, prema Njegovu Presvetom Srcu, uvijek se sjetite da vas On neizmjerno ljubi, da vas blagoslivlja i da vas sve prima u svoje Srce. Hvala vam na vašem svjedočanstvu, hvala na trpljenju koje podnosite kao žrtvu slijedeći Njegovo Evanđelje, hvala na osmijesima i gestama ljubavi koje u Njegovo ime iskazujete onima koji trpe. Uvijek sam s vama! Blagoslivljam vas u ime Boga koji je Otac, u ime Boga koji je Sin, u ime Boga koji je Duh Ljubavi. Amen. Djeco, recimo Mu od srca: Isuse, ljubim Te! Bog, djeco moja. Ljubim vas. Gospa se ukazala svojem oruđu u 15.30 sati na kraju procesije i tijekom molitve na brdu ukazanja u Paraticu. Ukazanje je trajalo osam minuta. Marco nam je prenio da je Marija tijekom ukazanja bila nasmiješena i da je bila u svojoj tradicionalnoj odjeći boje zlata. (*) Gospa misli na kip Presvetog Srca Isusova gotovo prirodne veličine koji je jedna obitelj darovala Udruzi i koji će biti smješten u Oazi u Paraticu. SRPANJ NEDJELJA 22. SRPNJA 2012. TIJEKOM MOLITVE 4. NEDJELJE U MJESECU U NJEZINOJ OAZI U PARATICU (BRESCIA) Dječice moja draga i ljubljena, molila sam s vama, molim s vama i uvijek ću s vama moliti. Djeco moja, molitvom, postom, pokorom i djelima milosrđa i ljubavi branite se od napada Zloga. Preostalo mu je malo vremena, on to zna i zato je navalio i napada obitelji, skupine, društvo i mir u srcima. Djeco moja, neka Predragocjena Krv Isusuva siđe na čovječanstvo da ga opere, očisti i blagoslovi. Blagoslivljam sve vas ovdje okupljene, budite mi na radost i pozivam vas da svjedočite o Božjoj Ljubavi. Sa svećenikom kojeg milujem i grlim blagoslivljam vas u ime Boga koji je Otac, u ime Boga koji je Sin, u ime Boga koji je Duh Ljubavi. Amen. Draga djeco, sve vas ljubim i pratim vas u vašem svakodnevnom hodočašću. Hvala vam što ste ovdje, hvala na vašim molitvama. Bog, djeco moja. Gospa se ukazala svojem oruđu u 15.50 u dvorani za molitvu Oaze u Paraticu tijekom molitvenog susreta. Ukazanje je trajalo pet minuta. Marco nam je prenio da je Marija tijekom ukazanja bila nasmiješena te da je bila u svojoj tradicionalnoj odjeći boje zlata. KOLOVOZ NEDJELJA 5. KOLOVOZA 2012. - rođendan Presvete Marije TIJEKOM MOLITVE NA BRDU UKAZANJA U NJEZINOJ OAZI U PARATICU (BRESCIA) Dječice moja draga i ljubljena, radujem se što vas nalazim ovdje u molitvi. Hvala vam na vašim molitvama i svjedočenju. Djeco moja, uvijek se klonite grijeha i mana, klonite se svega što predstavlja smrt za vašu dušu. Često se obraćajte Isusu u Euharistiji i pokorno molite Njegovo Božansko Milosrđe. Djeco moja, Isus očekuje svu svoju djecu radi slavlja i izgradnje Kraljestva mira i ljubavi. Blagoslivljam vas u ime Boga koji je Otac, u ime Boga koji je Sin, u ime Boga koji je Duh Ljubavi. Amen. Sve vas privijam uza se i ljubim. Bog, djeco moja. SRIJEDA 15. KOLOVOZA 2012. - blagdan Uznesenja Marijina VEČERNJE BDIJENJE NA BRDU UKAZANJA U NJEZINOJ OAZI U PARATICU (BRESCIA) - privatno primljena poruka - Djeco moja, uvijek i neprestano molite na svojem zemaljskom putu i molite Boga da vam objavi svoju volju u svezi s vama. Previše moje djece živi kao da Bog ne postoji, drugi ne žele pojmiti divote koje je pripremio za njih, treći pak vjeruju da postoji neki Bog, ali im se čini daleko od njihovih života i svijeta. Bog postoji, voli vas, prima vas u svoje Srce i kroči uz vas. Vratite se na izvore vjere i uvijek molite da budete sjedinjeni s njegovom voljom. Sve vas blagoslivljam i ljubim. Bog, djeco moja. NEDJELJA 26. KOLOVOZA 2012. TIJEKOM MOLITVE 4. NEDJELJE U MJESECU U NJEZINOJ OAZI U PARATICU (BRESCIA) Dječice moja draga i ljubljena, s vama sam molila i slavila Presveto Trojstvo u ovo milosno vrijeme. Ponovno vas pozivam da primite moju poruku i živite svoju vjeru. Djeco moja, Isus vas beskrajno ljubi, On je živ i čist izvor ljubavi. Pođite k Njemu! Nemojte upasti u napasti i u grijeh, uvijek vjerujte u Boga jer će vas On uvijek nagraditi. Kada vas đavao napastuje, utecite se mojem Bezgrješnom Srcu i molite. Samo će tako mir, radost i vedrina doživjeti potpun uspjeh u vašem životu. Djeco moja, ljubite vjeru i svjedočite je svakog trenutka. Na ovoj ste zemlji dobili toliko primjera svetaca i mučenika, pogledajte svetog Aleksandra (*): bio je mučen i ubijen zato što se nije odrekao vlastite kršćanske vjere. Budite i vi glasnici i branitelji vjere. Sve vas od srca blagoslivljam u ime Boga koji je Otac, u ime Boga koji je Sin, u ime Boga koji je Duh Ljubavi. Amen. Sve vas milujem i privijam uza se. Bog, djeco moja. Gospa se ukazala svojem oruđu u 15.45 u dvorani za molitvu Oaze u Paraticu tijekom molitvenog susreta. Ukazanje je trajalo šest minuta. Marco nam je prenio da je Marija tijekom ukazanja bila nasmiješena te da je bila u svojoj tradicionalnoj odjeći boje zlata. (*) Sveti Aleksandar mučenik zaštitnik je Bergama i mnogih župa u bergamskoj dijecezi, a svetkovina mu pada točno 26. kolovoza. RUJAN NEDJELJA 23. NA KRAJU PROCESIJE U ČAST MAJKE LJUBAVI U NJEZINOJ OAZI U PARATICU (BRESCIA) Dječica moja draga i ljubljena, molila sam s vama i hodala sam uz svakoga od vas osluškujući vaša srca i vaše molbe. Djeco mila, mnogi od vas krenuli su na put molitve tražeći Božju volju nad sobom, mnogi još traže pravi mir i pravu ljubav da im pomogne i preobrazi ih. Pozivam vas da u mojem majčinskom Srcu pronađete utočište i da se nastavite truditi kao što ste mi obećali da ćete se truditi za Kraljevstvo Božje. Mnogi danas piju s onečišćenih izvora svijeta, ali vi ste moji svjedoci, da, djeco, svjedoci ste Božje ljubavi i veličine. Bdijem nad vama i pozivam vas da intenzivno živite godinu vjere koju će Papa otvoriti kao poziv čitavom svijetu da se vrati Bogu. Molite za Papu, molite za Crkvu. Molite da se mnoge duše vrate vjeri i da se obrate. Ovo je vrijeme milosti, ovo su posljednja vremena milosti. Vratite se Bogu! Blagoslivljam vas, djeco, i pozivam vas da molitvu pretvorite u konkretna djela. S ovog vas mjesta pozivam da širite molitvu i milosrđe u očekivanju čudesnih vremena. Blagoslivljam ovo mjesto koje je svjetsko središte iz kojega se širi mir, ljubav i milosrđe. Sve vas blagoslivljam u ime Boga koji je Otac, Boga koji je Sin, Boga koji je Duh Ljubavi. Amen. Pratit ću vas do vaših kuća i sve vas ljubim. Bog, djeco moja. Gospa se ukazala svojem oruđu u 15.40 sati na kraju procesije i tijekom molitve na brdu ukazanja u Paraticu. Ukazanje je trajalo šest minuta. Marco nam je prenio da je Marija bila nasmiješena i da je bila u svojoj tradicionalnoj odjeći boje zlata. LISTOPAD NEDJELJA 28. LISTOPADA 2012. NA KRAJU PROCESIJE U ČAST MAJKE LJUBAVI U NJEZINOJ OAZI U PARATICU (BRESCIA) Dječice moja draga i ljubljena, s radošću u srcu stižem danas među vas kako bih s vama molila i hvalila Presveto Trojstvo. Djeco draga, Bog je ljubav! Budite i vi ljubav svojim bližnjima. Djeco draga, Bog je milost! Budite i vi strpljivi i milostivi sa svima koje susrećete koji su u potrebi i koji pate. Djeco draga, Bog je mir i pomirenje! Stvarajte i vi mir na svim mjestima koja posjećujete. Djeco moja, dok vas grlim i sve primam u svoje Srce, usrdno vas pozivam da posvuda u svijetu širite moj ožalošćeni poziv na obraćenje i molitvu ujedinjujući ga s djelima milosrđa i ljubavi koje vršite na raznim dijelovima Zemlje. U ovoj godini vjere molite više i intenzivno činite milosrđe, samo ćete tako posve živjeti Isusovu riječ. Djeco, po mirisu vaših dobrih djela i po mirisu vaše duša koja čezne za Bogom prepoznat će da ste moji i Isusovi. Molite s vjerom, radujte se u molitvi i činite dobro svojoj braći i sestrama koji pate. Slijedim vas s mnogo ljubavi i zahvaljujem vam na svim vašim gestama i privrženosti. Blagoslivljam vas u ime Boga koji je Otac, u ime Boga koji je Sin, u ime Boga koji je Duh Ljubavi. Amen. Sve vas grlim i polažem ruke na vas. Bog, djeco moja. Gospa se ukazala svojem oruđu u 15.45 sati na kraju procesije i tijekom molitve na brdu ukazanja u Paraticu. Ukazanje je trajalo sedam minuta. Marco nam je prenio da je Marija bila nasmiješena i da je bila u svojoj tradicionalnoj odjeći boje zlata STUDENI NEDJELJA 25. STUDENOGA 2012. TIJEKOM MOLITVE 4. NEDJELJE U MJESECU U NJEZINOJ OAZI U PARATICU (BRESCIA) Dječice moja draga i ljubljena, molila sam s vama, molim s vama i uvijek ću s vama moliti. Djeco moja, sišla sam na ovo mjesto koje mi je vrlo drago i na mnoga mjesta na zemlji i još uvijek silazim na njih po Božjoj volji kako bih svoju djecu ponovno pozvala na vjeru, na molitvu, na ljubav i na milosrđe. Ponavljam svoj usrdan poziv da se srca obrate i da se moja djeca vrate Bogu. Njegovo Srce, Božansko Srce Isusovo, Kralj Kraljeva, Kralj svijeta i povijesti, čeka vaše srce kako bi se radovalo i slavilo. Vratite se Bogu, djeco moja! Prečesto se moji pozivi ne čuju i ne žive, prečesto znakovi Neba ne nailaze na prijam u srcima moje djece. Djeco moja, ukazujem se nam ovom mjestu jer vas sve želim dovesti k Bogu, primite moje pozive i ostanite pod mojim plaštom, hodajmo zajedno prema Božjem svjetlu. On vas ljubi. Danas vas od srca blagoslivljam u ime Presvetoga Trojstva, blagoslivljam vas koji ste prisutni ovdje i sve koje ste donijeli ovamo u mislima i molitvama. Blagoslivljam bolesne, stare i djecu, blagoslivljam roditelje i bračne parove, blagoslivljam sve obitelji, a posebno obitelji koje pate, sve vas blagoslivljam u ime Boga koji je Otac, u ime Boga koji je Sin, u ime Boga koji je Duh Ljubavi. Amen. Sve vas grlim i ljubim vas svakog ponaosob. Bog, djeco moja. PROSINAC NEDJELJA 23. PROSINCA 2012. TIJEKOM MOLITVE 4. NEDJELJE U MJESECU U NJEZINOJ OAZI U PARATICU (BRESCIA) Dječice moja draga i ljubljena, s vama sam molila ovog popodneva milosti. Djeco moja, za nekoliko ću sati ponovno morati položiti Dijete Isusa pored mnoge moje djece koja pate od gladi, žeđi i hladnoće. Kralja svijeta ponovno ću morati položiti pored tenkova, nuklearnih glava, pored vojnika koji grle svoje oružje. Vladara povijesti ponovno ću morati položiti u jaslice složene samo radi prigode ili privlačenje pažnje kupaca u raznim trgovinama. Isusa, koji se u Božiću daruje svakome od vas, ponovno ću morati položiti i hladna srca, udaljena od Njega i njegove ljubavi. Djeco moja, jeste li pripremili svoje srce da primi Kralja Svijeta i vašeg života? Jeste li i vi potratili svoje vrijeme, veliki dar Boga Stvoritelja, kako biste pripremili samo ručak, bogato opremljenu smočnicu, darove, čistu kuću, najbolju odjeću… zaboravivši pritom očistite svoje srce? Djeco moja, pojurite pred Božjeg slugu i sakramentom pomirenja molite Sveto i Božansko Milosrđe. Neka vaše srce bude toplo i gostoljubivo jer Isus želi hodati uz vas svakoga dana. Djeco moja, već se godinama ukazujem na ovom mjestu i vidim da se moji pozivi često na slušaju. Isus je rođen radi vas! Isus je rođen radi Ljubavi! Ako doista prihvatite Isusa, ne samo ovoga Božića nego u svoj život, On će učiniti čuda s vama. Djeco moja, s vama želim pripremiti Njegovo Kraljevstvo Mira i Ljubavi i zato vas privijam na svoje srce. Sve vas blagoslivljam vas u ime Boga koji je Otac, u ime Boga koji je Sin, u ime Boga koji je Duh Ljubavi. Amen. Neka vama i svima bude doista Svet Božić! Bog, djeco moja. Gospoda se ukazala svojem oruđu u 15.40 sati. Ukazanje je trajalo sedam minuta. Marco nam je prenio da je Marija bila jako nasmiješena i da je bila u svojoj tradicionalnoj odjeći boje zlata.